
1. INNLEDNING
I henhold til Instruks for revisjonssjef ved Universitetet i Oslo – Enhet for Intern revisjon (IR), som ble godkjent av Styret 08.06.2004, skal det utarbeides en årsplan for enhetens virksomhet.  Årsplanen skal i henhold til instruksens § 5 legges fram for Styret til orientering.  

Revisjonsplanen skal gjenspeile Universitetets overordnede mål. Det er i planen lagt vekt på at det som kan defineres som kritiske suksessfaktorer for Universitetet får prioritet i revisjonssammenheng.  

Revisjonsplanen er et resultat av innspill vi har fått fra enheter i organisasjonen og fra universitetsdirektør, i tillegg til at vi har trukket inn egne erfaringer fra de siste års revisjonsarbeid.
2. RISIKO OG VESENTLIGHET
Enhet for Intern Revisjon skal legge vurderinger av risiko og vesentlighet til grunn for sitt arbeid, og foretar slike vurderinger på følgende nivåer:

· Som en del av årsplanleggingen.

· I forbindelse med konkretiseringen og planleggingen av det enkelte revisjonsområde.

· I forbindelse med planleggingen og gjennomføringen av det enkelte revisjonsoppdrag.

Nytt Økonomireglement for Staten er gjort gjeldende fra 01.01.2005, og stiller bl.a. krav om at virksomhetens interne styring skal være tilpasset risiko og vesentlighet.  I henhold til Økonomireglementet skal således alle virksomheter sikre tilstrekkelig styringsinformasjon og forsvarlig beslutningsunderlag tilpasset virksomhetens egenart og risiko og vesentlighet.   Økonomireglementet inneholder i tillegg flere krav til dokumentasjon av risikostyring og intern kontroll som en integrert del av mål og resultatstyringen. Statens senter for økonomistyring (SSØ) har på oppdrag fra Finansdepartementet utarbeidet et metodedokument for risikostyring i statlige virksomheter. Dokumentet underbygger den vekt staten legger på at statlige institusjoner gjennomfører risikostyring som en del av mål- og virksomhetsstyringen.
UiOs ledelse er således pålagt, på alle nivåer, å sørge for at det er etablert en forsvarlig risikostyring og intern kontroll, og å påse at den fungerer på en tilfredsstillende måte.  Intern Revisjon vil fokusere på dette i sitt arbeid, og det er satt av ressurser i årsplanen for å bistå organisasjonen i å etablere system for intern kontroll i tråd med det nye Økonomireglementets krav til virksomhetsstyring.
3. STRATEGIER/ARBEIDSMÅL
I Intern revisjons Mål og strategidokument er enhetens mål formulert slik: Intern Revisjon skal bidra til målbare kvalitetsforbedringer i rutiner, systemer og den administrative drift slik at universitetets overordnede strategier og mål kan oppfylles på en effektiv og rasjonell måte.

Videre heter det at IR skal

· ha fokus på måloppnåelse ut fra visjon, strategier, verdigrunnlag, kommunikasjonsplattform og ledelseskrav som er fastlagt for UiO

· gi bidrag/råd i utviklingsprosjekter for å skape forbedringer

· øke forståelsen for betydningen av helhetlig og integrert risikostyring i organisasjonen

Intern revisjons arbeid tar utgangspunkt i vurderinger av risiko og vesentlighet.  Risiko kan defineres som ”en samling av alle interne og eksterne faktorer som påvirker vår evne til å nå mål eller å oppfylle formålet.  Risiko oppstår like mye ut fra faren for at noe fordelaktig ikke vil skje(tapte muligheter), som trusselen for at noe galt vil inntreffe, eller avvik fra forventet resultat.”
IR ønsker å bidra til økt kvalitet ved å fokusere på et bevisst forhold til risiko, samt å støtte opp under ønskede endringsprosesser som skal sette organisasjonen enda bedre i stand til å gripe og utnytte nye muligheter.  
Gjennom sitt arbeid i store deler av organisasjonen vil Intern Revisjon være i en god posisjon for å kunne spre ”best practice” og bidra til intern læring og samhandling mellom fag- og funksjonsområder.
For at vi skal lykkes, er vi avhengig av en god dialog med universitetsledelsen, fakulteter, institutter og de tekniske og administrative enhetene både i planleggingsarbeidet og i gjennomføringen av revisjonsarbeidet. 
4. VERDIER OG LEDELSE - STRATEGISKPLAN FOR UIO 
Universitetets Strategiske plan for 2005 -2009 tar opp i seg de målsettingene som var satt for verdier og ledelse i Kommunikasjonsplattformen fra 2003.  I tillegg sendte Moderniseringsdepartementet i september ut et nytt dokument; ”Etiske retningslinjer for statstjenesten.”, 

STRATEGISK PLAN og KOMMUNIKASJONSPLATTFORMEN vil være viktige fundament for revisjonsarbeidet. I tillegg vil også ”Etiske retningslinjer for statstjenesten” være førende for hvordan Intern Revisjon vinkler sitt arbeid. Disse dokumentene skal også gjenspeile revisorenes egne holdninger og arbeidsutførelse.  
5. BEMANNING - ARBEIDSUTFØRELSE
Enhet for Intern revisjon disponerer tre stillinger.  
Enhetens oppgaver er knyttet opp til utførelsen av operasjonell revisjon.  Revisjonsmetodikk velges ut fra det enkelte oppdrags formål og omfang.  I enhetens instruks er det slått fast at ”revisjonsarbeidet skal være kontrollerende, informerende og rådgivende. Videre er Intern Revisjon pålagt å ”drive utstrakt veiledningsvirksomhet og yte bistand og gi råd innenfor internrevisjonens saksområder og kompetanse.  Enheten skal drive forebyggende virksomhet og sikre at rutiner omkring kontroll av sikringssystemer blir tilfredsstillende.”  

Revisjonene utføres gjennom kartleggings- og evaluerings og testingsverktøy som gir grunnlag for evalueringer og forbedringsforslag.  IR har utarbeidet et nettbasert verktøy for kartlegging, risikovurderinger og egenevalueringer.  Dette verktøyet vil bli benyttet i en viss utstrekning, men stedlige revisjonsbesøk vil være den viktigste arbeidsmetoden.
Control Self Assessment (CSA) er en metode for egenvurdering av den interne kontrollen.  Gjennom revisjonen (workshop) evalueres internkontrollen i forhold til fastsatte mål.  Arbeidsmetoden krever deltagelse og engasjement fra de ansatte i den/de berørte enheten(e).  Forpliktende handlingsplaner utarbeides i løpet av workshopen.  Metoden kan være ressurssparende, og kan gi en god tilnærming til forhold som etiske verdier, kompetanse, holdninger og adferd.
Uansett arbeidsform vil Intern revisjons virksomhet bli utført i samsvar med de standarder som er utarbeidet av The Institute of Internal Auditors (IIA).   Alle IRs medarbeidere er medlem av Norges Interne Revisorers Forening (IIA’s norske organisasjon).
6. FAGLIG UTVIKLING

Det er også i 2006 satt av noe midler til faglig utvikling.  Én medarbeider forbereder å gå opp til eksamen for sertifisering som Certified Information System Auditor (CISA).

For øvrig tas det sikte på aktiv deltagelse i IIAs/NIRFs kurs- og seminartilbud slik at enheten kan være best mulig oppdatert på utviklingen innen fagområdet operasjonell revisjon.  Kurs- og annen kompetansehevdende tiltak vil måtte tilpasses planlagte revisjonsaktiviteter.
7. REVISJONSPLAN 2006
Blant kritiske suksessfaktorer som er vektlagt ved utvelgelsen av revisjonsområder/arbeidsområder nevnes

· Kvalitet i rutiner og systemer

· Endringsvilje- og evne

· Verdier og ledelse

· Roller og ansvar

· Kommunikasjon og informasjon

Vi har som vedlegg til planen en beskrivelse av de enkelte revisjonsområdene/arbeidsoppgavene med angivelse av bakgrunn for at revisjonsområdet er valgt og mulig omfang for revisjonsarbeidet.  Omfanget vil bli vurdert og konkretisert når vi starter planleggingen av de enkelte revisjonene.  Dette vil skje i samarbeid med de enhetene som skal revideres, og de avdelingene som har et ansvar i forhold til revisjonsområdet.

Aktivitetene dekker hele 2006, og Intern Revisjon er klar over at det i løpet av året vil komme opp forhold som kan medføre at innholdet i revisjonsplanen vil måtte endres.  Det er således ikke satt av tid til ad hoc-oppdrag, men de vil bli utført fortløpende ved at det foretas omprioriteringer.

I sine revisjonsbesøk ute i organisasjonen vil IR også fokusere på verdigrunnlag og implementeringen av HMS-arbeidet.

Følgende hovedområder (1-8) planlegges revidert i 2005.  Nummereringen innebærer ingen prioritering, men er henvisninger til beskrivelsen av områdene i vedlegg:  

	Nr
	Revisjonsområde
	1. kvartal
	2. kvartal
	3. kvartal
	4. kvartal

	1
	EU-REVISJONER
	x
	x
	x
	x

	2
	STRATEGIPROSESSEN – IMPLEMENT.
	
	
	x
	x

	3
	PERSONVERN
	x
	
	
	

	4
	STUDIEADMINISTRATIVE RUTINER
	x
	x
	
	

	5
	INNKJØP V/FAKULTET
	
	
	x
	

	6
	DATAKVALITET
	
	
	
	x

	7
	ADMINISTRATIVE PROSJEKTER
	
	x
	x
	

	8
	REISEREGNINGER
	x
	x
	
	

	9
	RISIKOHÅNDTERING
	x
	x
	x
	x

	10
	OPPFØLGINGSREVISJONER
	x
	x
	x
	x


8. OPPFØLGINGSREVISJONER
I henhold til instruksen, er det pålagt Intern Revisjon å følge opp og se etter at det blir tatt behørig hensyn til revisjonsrapportene.   På bakgrunn av endelig revisjonsrapport, har revidert enhet ansvar for at det blir utarbeidet en handlingsplan.  Handlingsplanen, som skal inneholde så vel tidsfrister som opplysning om hvem som har ansvar for gjennomføring av tiltak, skal være grunnlaget for oppfølgingsarbeidet.
9. RAPPORTERING

Det vil bli utarbeidet rapporter etter alle revisjoner.  Rapport sendes revidert enhet med gjenpart til overordnet enhet.  Rapportformen vil kunne variere alt etter hva som anses som hensiktsmessig.  

I henhold til Intern revisjons instruks skal det utarbeides halvårlige rapporter som også skal framlegges for Styret ved UiO.

REVISJONSOMRÅDER/ARBEIDSOPPGAVER IR 2006
(vedlegg til revisjonsplanen)
	Ref
	Foreslått revisjons-område
	Bakgrunn – aktuelle risikofaktorer

	Omfang – mulig revisjonsopplegg.
	Gjennom- føres:

	1. 
	Prosjekter EUs 6. RAMMME-PROGRAM
	For EU-prosjekter i 6. rammeprogram kreves det utstedt ”Audit Certificates” av en uavhengig instans.  IR tilfredsstiller kravet til uavhengighet, og er anmodet om å utstede revisjonssertifikater.  I 2006 vil det dreie seg om ca. 30  prosjekter som skal revideres.

Revisjonene gir positive ringvirkninger i form av større innsikt i økonomistyring i UiOs organisasjon generelt, og i drift og administrasjon av prosjektportefølje, samt bedre kontakt med fagmiljøene. Dette gir således inn- spill og informasjon til IRs revisjonsarbeid ellers.  
I tillegg til en regnskapsbekreftelse, vil vi fokusere på problematikken rundt ”tid til sammenhengende forskning”.
IR kan gjennom revisjonene bidra til forbedringer i rutiner og organisering for at UiO bedre skal kunne nå sin målsetting innen forskning.

· negative utfall av EUs egne stedlige revisjoner

-krav om refundering av allerede tildelte midler

· svake rutiner for rapportering kan få konsekvenser for UiOs ambisjon om å være koordinator for framtidige prosjekt 

· renommérisiko

	Revisjonsprogrammet som ble laget for revisjonen i 2005 vil bli benyttet også i 2006, men må gjennomgås med tanke på forbedringer for å få mer utbytte av revisjonene.
Helt sentralt i revisjonsarbeidet er testing på bilag (lønns- og regnskapsbilag), og i en del tilfeller vil det være nødvendig med fullstendighetskontroller – ikke bare stikkprøver.

IR bruker en betydelig del av sine ressurser på EU-revisjoner, og denne ressursbruken bør evalueres årlig.
	Hele året


	2. 
	Strategi- prosessen (implementering)


	Strategien skal være konkret og målbar, gi føringer for hvor universitet vil, og hvordan vi skal komme dit.  Det må være sammenheng mellom overordnede – og underordnede strategier. 
Implementeringen kom, etter IRs oppfatning godt i gang i 2005, gode prosesser ble i gangsatt. I IRs oppfølging tar vi sikte på å se på hvordan strategien er videreført ved to fakulteter. 

· strategiene implementeres ikke som styret har forutsatt, og med den konsekvens at overordnede mål ikke nås

· mangelfull sammenheng med overordnede strategier og lokale strategier/handlingsplaner

· at det ikke utformes konkrete og målbare tiltak som følge av strategiprosessen

· ikke tilstrekkelig ledelsesoppfølging (og vilje til gjennomføring)


	IRs  ressurser tilsier at vi bør konsentrere oss om et par fakulteter.  Foruten en generell vurdering, har vi mottatt innspill på at vi har spesielt fokus på hvordan ”handlingsrommet” som følge av mange ledige stillinger i framtiden utnyttes.
Likeså er det ønskelig at IR setter spesielt fokus på LIKESTILLINGSPROBLEMATIKK, og tid til SAMMENHENGENDE FORSKNING.
Strukturen i relevante dokumentene, fra SP, via tildelingsbrev og årsplaner, handlingsplaner for underliggende enheter vil være sentrale i arbeidet.  De områdene vi gjennomgår bør være basert på innspill fra ledelsen knyttet til risiko og vesentlighet. Se også forrige avsnitt.
	3. og 4. kvartal


	3. 
	Personvern
	I mai 2004 gjennomførte Datatilsynet en revisjon av hvordan UiO etterlevde ”Person-vernloven”.  Den påfølgende rapporten var negativ for UiO. 
· Mangelfull etterlevelse av Personvernlov

· Renomérisiko
	Revisjonen vil i utgangs omfatte følgende problemstillinger:

· Er system for internkontroll dekkende

· Er rollene tilfredsstillende dekket

· Er informasjonsflyt og overvåking dekkende


	1. kvartal

	4. 
	STUDIE-ADMINI-STRATIVE RUTINER


	Studieadministrative rutiner skal bidra til å sikre høy kvalitet for alle aspekt knyttet til undervisningen.  Flere års hardt arbeid og ekstrainnsats med Kvalitetsreformen har ført til slitasje.  Implementering av et nytt kvalitetssystem er meget viktig for oppfølging av reformen.   Videre er det viktig å bevare/konsolidere det som er oppnådd.

SA- rutinene har betydning for verdien av input til de administrative styringssystemene som også er grunnlag den resultatavhengige inntektsmodellen. 

· mangelfull oppfølging av kvalitetssystemet

· økt fokus på forskning vil gi mindre fokus på reformen

· renommé

· svekket renommé gir færre studenter gir lavere inntekter

· dårligere gjennomstrømning gir lavere inntekter

	Revisjonen tar utgangpunkt i kvalitetsreformens målsettinger og UiOs målsettinger i Strategisk plan for 2005-2009, og ser dem i sammenheng med hvordan disse dekkes innenfor kvalitetssystemet for utdanning ved UiO. Revisjonen vil bli avgrenset til arbeidet med bedre kvalitet på og utdanningen og økt intensitet (mål U 1 Sette læringsutbytte og kandidatens kompetanse i sentrum, og U 5 Videreutvikle utdanningstilbudet gjennom dialog og samarbeide), samt universitetets egen målsetting formulert i U 6 Kontinuerlig prøve seg selv mot egne mål og ambisjoner. 

Revisjonen vil begrense seg til et par fakultet, og kartlegge de lokale systemene, vurder disse mot sentralt opplegg og overordnede retningslinjer (NOKUT), foreta tester for å vurdere hvor langt arbeidet med implementeringen av systemet er kommet, samt vurdere systemenes godhet. 

Omfanget og vinkling må avklares nærmere med Studieavdelingen (Seksjon for studieadministrative tjenester) og den varslede gjennomgangen av NOKUT. 


	1. og 2. kvartal

	5. 
	INNKJØP 
v/fakultet
	Målsettingen med NAO-prosjektet var bl.a. å redusere antall innkjøpere.  Dette er en spesiell utfordring spesielt ved de største og mest forskningsintensive fakultetene.  Mange av innkjøpene er dessuten store.
· Dårlig ressursutnyttelse
· Vanskelig å opprettholde god innkjøpskompetanse

· Mangelfull lojalitet til sentrale avtaler

· Brudd på lover og retningslinjer

	· Revisjonen gjennomføres ved et stort fakultet
· Revisjonen vil omfatte en kartlegging/evaluering av organiseringen av innkjøpsvirksomheten ved fakultetet.  
· Det tas sikte på å dekke hele innkjøpsprosessen fra behov oppstår til behandling/anvisning av inngående faktura. 

· Gjennomgang av fullmaktsstrukturen innenfor innkjøpsområdet ved fakultetet
· Revisjonen vil også omfatte en gjennomgang av i hvilken grad retningslinjer/føringer etterleves og oppfattes som praktiske ute i organisasjonen
· Ta utgangspunkt i kjent analyse av innkjøpsområdet, med DH10 og DL3, og en gjennomgang hvor man analyserer antallet stedkoder som har betalt til en bestemt leverandør. Art, sted og leverandør er analysefaktorer
· WEB-undersøkelse innkjøpsansvarlige 
	3. kvartal

	6. 
	DATA-KVALITET
	Bakgrunnen for revisjonen er at det [til IR) er stilt spm om dataene i IT-systemene er

· Dekkende

· Entydig eid og ajourholdt

· Ikke dobbeltlagret

· tilpasset samspill mellom systemene

Risiko for mangelfulle/misvisende/ikke korrekt styringsinformasjon og analysegrunnlag, 


	Revisjonen vil omfatte:
Rutiner for

· innlegging og ajourhold

· kvalitetssikring av dataene gjennomgås 
(Virksomhetsstyringsprosjektet og analyseteam vil påvirke datakvalitet. Intern Revisjon vil koble seg opp mot arbeidet i det nylig etablerte analyseteamet.
	4. kvartal

	7
	ADMINI-STRATIVE

 PROSJEK-TER
	Det er uttalt usikkerhet mht hva som er et prosjekt (tilblivelse og forankring).

Det synes å være lite fokus på kostnader ved prosjekter.

Måle grad av realisering og forankring
Risiko for at prosjektet ikke når de mål som er satt mht:

· Hva skal løses, (og veien dit)

· Kost/nytte av løsningen

· Realisering og effekt
	Belyse/undersøke: Hvordan dannes et prosjekt?

· Med hvilken bakgrunn oppstår det?

· Hvordan etableres og forankres det?

Det er uttalt usikkerhet mht hva som er et prosjekt (tilblivelse og forankring). 
Det synes å være lite fokus på kostnader ved prosjekter. 
Måle grad av realisering og forankring 

Risiko for at prosjektet ikke når de mål som er satt mht: 
•    Hva skal løses, (og veien dit) 
•    Kost/nytte av løsningen 
•    Realisering og effekt    

Belyse/undersøke: Hvordan dannes et prosjekt? 
•    Med hvilken bakgrunn oppstår det? 
•    Hvordan etableres og forankres det? 

2 metoder for revisjon: 
•    Se realisering og gevinster for et (flere) nylig gjennomførte prosjekt 
•    Se på pågående prosjekter (mandat, plan, framdrift, status, risikostyring, rapportering). Kobling til overordnede strategier. 

Erfaringsbygging og –læring. 
    2. og 3. kvartal


	2. og 3. kvartal

	8
	REISE-REGN-INGER
	Som et ad hoc oppdrag gjennomførte IR i 2. halvår 2005 en revisjon av reiseregninger/ kostnadsrefusjoner ved én enhet ved UiO.  Gjennomgangen viste at kontroll og administrativ oppfølging var svak. God oppfølging og kontroll på dette området er viktig for å skape gode holdninger generelt.
· Risiko for svikt i kontrollrutiner
· Feilutbetalinger

· Mislighetsrisiko

· Renommérisiko
	Revisjonen vil omfatte stikkprøvebasert testing ved et utvalg enheter.  Det vil også være aktuelt med intervjuer både ute ved enhetene, og i OPA.
Vurdere interne retningslinjer og opplæring omkring reiseregninger.
	1. kvartal

	9
	RISKIKO-
HÅND-TERING 
	Risikovurderinger er et sentralt element hva gjelder virksomhetsstyring (ofte betegnet Corporate Governance).  Nytt økonomireglement for Staten stiller krav om at UiO skal basere sine styringssystemer på en vurdering av risiko og vesentlighet.  Flere forskrifter krever det samme innen spesifikke områder som HMS, Personvern, Brannvern.  
Riksrevisjonen har allerede stilt spm vedr UiOs riskio-håndtering sett i lys av Økonomireglementet.

Statens Senter for Økonomistyring har utarbeidet et metodeverk som forventes implementert i hele UiOs organisasjon.
Det er imidlertid et problem at mange ledere ved UiO ikke har tatt inn over seg overordnede myndigheters krav til institusjonen på dette området.

· mindre beredskap mot ”overraskelser”

· mindre bevissthet på muligheter

· mangelfull måldefinering

· mangelfullt beslutningsgrunnlag

· mangelfulle planleggingsprosesser

· mangelfull ledelsesoppfølging (feil fokus)

· mangelfull gjennomføringsevne

· mindre grad av måloppnåelse


	IR kan tilby seg å gjennomføre risiko-workshops ved en del enheter.  Det vil også kunne være aktuelt å søke ekstern kompetanse for å komme videre på dette området.
Kjennskapen til SSØs metodeverk for risikostyring bør spres i organisasjonen, og det er viktig at universitetsledelsen også støtter opp om dette arbeidet.  Et spesielt ansvar bør hvile på ØPA som ”eier” av økonomireglementet.
	Hele året


	10
	OPPFØLG-INGSREVI-SJONER
	I Instruks for Intern revisjon Punkt 8 står det:

Intern Revisjon skal følge opp og se etter at det blir tatt behørig hensyn til revisjonsrapportene.

På bakgrunn av endelig revisjonsrapport, har revidert enhet ansvar for å utarbeide en handlingsplan for de tiltak enheten vil gjennomføre. Planen skal inneholde en tidsplan for når tiltak skal være gjennomført. Det bør også fremgå hvem som er ansvarlig for gjennomføringen. [ ]Intern  Revisjon har ansvar for å rapportere mangelfull oppfølging til universitetsledelsen. 


	Hvordan oppfølgingen skal skje vil  bli vurdert fra tilfelle til tilfelle - 
	Hele året


� 


IR har definert risikobegrepet slik: ”Risiko kan defineres som en samling av alle interne og eksterne faktorer som påvirker vår evne til å nå mål eller å oppfylle formålet.  Risiko oppstår like mye ut fra faren for at noe fordelaktig ikke vil skje (tapte muligheter), som trusselen for at noe galt vil inntreffe, eller avvik fra forventet resultat”


� ”Risiko kan defineres som en samling av alle interne og eksterne faktorer som påvirker vår evne til å nå mål eller å oppfylle formålet.  Risiko oppstår like mye ut fra faren for at noe fordelaktig ikke vil skje (tapte muligheter), som trusselen for at noe galt vil inntreffe, eller avvik fra forventet resultat”

